ΚΑΝΟΝΙΣΜΟΣ (ΕΚ) αριθ. 3313/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για τη θέσπιση μεταβατικού καθεστώτος που εφαρμόζεται στις εισαγωγές στην Αυστρία, τη Φινλανδία και τη Σουηδία ορισμένων κλωστοϋφαντουργικών προϊόντων που υπάγονται στους κανονισμούς (ΕΟΚ) αριθ. 3951/92, (ΕΟΚ) αριθ. 3030/93 και (ΕΚ) αριθ. 517/94

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 3951/92 του Συμβουλίου της 29ης Δεκεμβρίου 1992, για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν (1), ο κανονισμός (ΕOΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (2) και ο κανονισμός (ΕΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή κοινοτικούς κανόνες εισαγωγής (3), ορίζουν ετήσια ποσοτικά όρια για τις εισαγωγές στην Κοινότητα ορισμένων κλωστοϋφαντουργικών προϊόντων καταγωγής οιρσμένων τρίτων χωρών-

ότι, σύμφωνα με το άρθρο 2 της πράξης σχετικά με τους όρους προσχώρησης και τις προσαρμογές των ιδρυτικών συνθηκών της Ένωσης (4), που στο εξής καλείται πράξη προσχώρησης, οι εν λόγω κανονισμοί και ειδικότερα τα ποσοτικά όρια που επιβάλλουν, δεόντως προσαρμοσμένα εφόσον χρειάζεται για να ληφθεί υπόψη η διεύρυνση της Ευρωπαϊκής Ένωσης, εφαρμόζονται στις προσχωρούσες χώρες, με την επιφύλαξη της προσχώρησής τους και από την ημερομηνία έναρξης ισχύος της πράξης προσχώρησης,

ότι, για να εξασφαλιστεί η ομαλή μετάβαση από το, πριν και μετά την προσχώρηση, καθεστώς εισαγωγών των προσχωρουσών χωρών, θεωρείται σκόπιμο να επιτραπεί, υπό ορισμένες προϋποθέσεις, η εισαγωγή προϊόντων καταγωγής Ταϊβάν που καλύπτονται από το παράρτημα Ι του κανονισμού (ΕΟΚ) αριθ. 3951/92, και αποστέλλονται πριν από την 1η Ιανουαρίου 1995 από την Ταϊβάν προς την Αυστρία, τη Φινλανδία και τη Σουηδία, και συνεπώς να προβλεφθεί ότι οι εν λόγω εισαγωγές, για μεταβατική περίοδο μέχρι τις 31 Μαρτίου 1995, δεν υπάγονται στο πεδίο εφαρμογής του κανονισμού (ΕΟΚ) αριθ. 3951/92, υπό τον όρο ότι τα εν λόγω προϊόντα προσκομίζονται για θέση σε ελεύθερη κυκλοφορία στην Αυστρία, τη Φινλανδία και τη Σουηδία πριν την εν λόγω ημερομηνία, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος της σχετικής προσχωρούσας χώρας, βάσει του πριν την προσχώρηση, εθνικού καθεστώτος εισαγωγών-

ότι, για να εξασφαλιστεί η ομαλή μετάβαση από το, πριν και μετά την προσχώρηση, καθεστώς εισαγωγών των προσχωρουσών χωρών, θεωρείται σκόπιμο να επιτραπεί, υπό ορισμένες προϋποθέσεις, η εισαγωγή προϊόντων που καλύπτονται από το παράρτημα Ι του κανονισμού (ΕΟΚ) αριθ. 3030/93, καταγωγής μιας των χωρών που απαριθμούνται στο παράρτημα ΙΙ του κανονισμού (ΕΟΚ) αριθ. 3030/93 και αποστελλομένων από τις χώρες αυτές πριν από την 1η Ιανουαρίου 1995, προς την Αυστρία, τη Φινλανδία και τη Σουηδία, και συνεπώς να προβλεφθεί ότι οι εν λόγω εισαγωγές, για μεταβατική περίοδο μέχρι τις 31 Μαρτίου 1995, δεν υπάγονται στο πεδίο εφαρμογής του κανονισμού (ΕΟΚ) αριθ. 3030/93, υπό τον όρο ότι τα εν λόγω προϊόντα προσκομίζονται για θέση σε ελεύθερη κυκλοφορία στην Αυστρία, τη Φινλανδία και τη Σουηδία πριν την ημερομηνία αυτή, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος της εν λόγω προσχωρούσας χώρας υπό το πριν την προσχώρηση εθνικό καθεστώς εισαγωγών-

ότι, για να εξασφαλιστεί η ομαλή μετάβαση από το, πριν και μετά την προσχώρηση, καθεστώς εισαγωγών των προσχωρουσών χωρών, θεωρείται σκόπιμο να επιτραπεί, υπό ορισμένες προϋποθέσεις, η εισαγωγή προϊόντων που καλύπτονται από το παράρτημα Ι του κανονισμού (ΕΚ) αριθ. 517/94, που κατάγονται και αποτελούνται από μια των χωρών του παραρτήματος ΙΙ του κανονισμού αυτού πριν την 1η Ιανουαρίου 1995, προς την Αυστρία, τη Φινλανδία και τη Σουηδία, και συνεπώς να προβλεφθεί ότι οι εν λόγω εισαγωγές, για μεταβατική περίοδο μέχρι τις 31 Μαρτίου 1995, δεν υπάγονται στο πεδίο εφαρμογής του κανονισμού (ΕΚ) αριθ. 517/94, υπό τον όρο ότι τα εν λόγω προϊόντα προσκομίζονται για θέση σε ελεύθερη κυκλοφορία πριν την εν λόγω ημερομηνία στην Αυστρία, τη Φινλανδία και τη Σουηδία, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος της σχετικής προσχωρούσας χώρας βάσει του πριν την προσχώρηση, εθνικού καθεστώτος εισαγωγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα προϊόντα που καλύπτονται από το παράρτημα Ι του κανονισμού (ΕΟΚ) αριθ. 3951/92, καταγωγής και που αποστέλλονται από την Ταϊβάν πριν την 1η Ιανουαρίου 1995, με προορισμό την Αυστρία, τη Φινλανδία και τη Σουηδία, δεν υπάγονται στις διατάξεις του κανονισμού (ΕΟΚ) αριθ. 3951/92, υπό τον όρο ότι προσκομίζονται για να τεθούν σε ελεύθερη κυκλοφορία πριν τις 31 Μαρτίου 1995 στην Αυστρία, τη Φινλανδία και τη Σουηδία, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος των εν λόγω χωρών που προσχωρούν, βάσει του εθνικού καθεστώτος εισαγωγών, που θα εφαρμοζόταν σ' αυτά πριν την ημερομηνία προσχώρησης.

Άρθρο 2

Τα προϊόντα που καλύπτονται από το παράρτημα Ι του κανονισμού (ΕΟΚ) αριθ. 3030/93, καταγωγής και που αποστέλλονται από μία από τις χώρες που απαριθμούνται στο παράρτημα ΙΙ του κανονισμού (ΕΟΚ) αριθ. 3030/93 πριν την 1η Ιανουαρίου 1995, με προορισμό την Αυστρία, τη Φινλανδία και τη Σουηδία, δεν υπάγονται στις διατάξεις του κανονισμού (ΕΟΚ) αριθ. 3030/93, υπό τον όρο ότι προσκομίζονται για να τεθούν σε ελεύθερη κυκλοφορία πριν τις 31 Μαρτίου 1995 στην Αυστρία, τη Φινλανδία και τη Σουηδία, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος των εν λόγω χωρών που προσχωρούν, βάσει του εθνικού καθεστώτος εισαγωγών, που θα εφαρμοζόταν σ' αυτά πριν την ημερομηνία προσχώρησης.

Κάθε προϊόν που εισάγεται μετά την ημερομηνία προσχώρησης, στο έδαφος των νέων κρατών μελών, στα οποία εφαρμόζεται η συνθήκη για την ίδρυση της Ευρωπαϊκής Κοινότητας, καλύπτεται από τις διατάξεις του κανονισμού (ΕΟΚ) αριθ. 3030/93 του Συμβουλίου και ιδίως από τα ποσοτικά του όρια, μέχρι τη μονογράφηση και τη σύναψη των πρωτοκόλλων για την τροποποίηση των υφιστάμενων διμερών συμφωνιών ή διακανονισμών για να ληφθεί υπόψη η προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση, όπως προβλέπεται στα άρθρα 75, 100 και 127 της πράξης προσχώρησης.

Άρθρο 3

Τα προϊόντα που καλύπτονται από το παράρτημα Ι του κανονισμού (ΕΚ) αριθ. 517/94, καταγωγής και που αποστέλλονται από μία από τις χώρες που απαριθμούνται στο παράρτημα ΙΙ του κανονισμού (ΕΚ) αριθ. 517/94 πριν την 1η Ιανουαρίου 1995, με προορισμό την Αυστρία, τη Φινλανδία και τη Σουηδία, δεν υπάγονται στις διατάξεις του κανονισμού (ΕΚ) αριθ. 517/94, υπό τον όρο ότι προσκομίζονται για να τεθούν σε ελεύθερη κυκλοφορία πριν τις 31 Μαρτίου 1995 στην Αυστρία, τη Φινλανδία και τη Σουηδία, προορίζονται αποκλειστικά για εγχώρια κατανάλωση στις εν λόγω χώρες και εισάγονται στο έδαφος των εν λόγω χωρών που προσχωρούν, βάσει του εθνικού καθεστώτος εισαγωγών, που θα εφαρμοζόταν σ' αυτά πριν την ημερομηνία προσχώρησης.

Άρθρο 7

Ο παρών κανονισμός αρχίζει να ισχύει την 1η Ιανουαρίου 1995, με την επιφύλαξη της έναρξης ισχύος κατά την ημερομηνία αυτής της συνθήκης για την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1994.

Για το Συμβούλιο

Ο Πρόεδρος

H. SEEHOFER

(1) EE αριθ. L 405 της 31. 12. 1992, σ. 6. Κανονισμός όπως τροποποιήθηκε τελευταία από τον κανονισμό (ΕΚ) αριθ. 217/94 (ΕΕ αριθ. L 28 της 2. 2. 1994, σ. 1).

(2) EE αριθ. L 275 της 8. 11. 1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 195/94 της Επιτροπής (ΕΕ αριθ. L 29 της 2. 2. 1994, σ. 1).

(3) EE αριθ. L 67 της 10. 3. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2798/94 (ΕΕ αριθ. L 297 της 18. 11. 1994, σ. 6).

(4) EE αριθ. C 241 της 29. 8. 1994, σ. 1.